stanford-oval/wikipedia huggingface dataset:
เจ้าชายมาคอนเนน

เจ้าชายมาคอนเนน หรือ เจ้าชายมาคอนเนน เฮลิเย เซลาสซี ดยุกแห่งฮารา (อังกฤษ: His Imperial Highness Prince Makonnen) ประสูติเมื่อวันที่ 16 ตุลาคม 2467 เป็นพระราชโอรสพระองค์ที่ 2 และ 6 ใน สมเด็จพระจักรพรรดิเฮยิเล เซลาเซที่ 1 และ สมเด็จพระจักรพรรดินีเมเนน อัสเฟาแห่งเอธิโอเปีย เป็นสมเด็จพระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย และเป็นพระปิตุลา (อาชาย) ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย พระองค์ดำรงพระอิสริยยศ ดยุกแห่งฮารา
พระองค์ทรงเสกสมรสกับ ซารา กิซอว์ โดยซารา กิซอว์ ดำรงพระอิสริยยศที่ เจ้าหญิงซารา กิซอว์แห่งเอธิโอเปีย ดัชเชสแห่งฮารา พระชายา ทรงมีพระโอรส 5 พระองค์ ซึ่งดำรงพระอิสริยยศศักดิ์แห่งพระราชวงศ์ทุกประการ ดังนี้
เจ้าชายพอล วอสเซน ซิกเกด ดยุกแห่งฮารา
เจ้าชายมิคาเอล
เจ้าชายดาวิด
เจ้าชายทัฟฟารี
เจ้าชายบิเด มาเรียม
พระองค์เป็นที่โปรดปรานของสมเด็จพระบรมชนกนาถเป็นอย่างมาก โดยทรงตั้งพระนามพระราชโอรสพระองค์นี้ว่า มาคอนเนน ซึ่งตามปกติ พระนามนี้ต้องตั้งให้พระราชโอรสที่จะสืบราชบัลลังก์ ซึ่งประชาชนเชื่อกันว่า สมเด็จพระจักรพรรดิอัมฮา เซลาสซี แห่งเอธิโอเปีย ซึ่งเป็นสมเด็จพระเชษฐาธิราช ทรงมีความเป็นเสรีนิยมสูง ทำให้สมเด็จพระบรมชนกนาถ ไม่พอพระราชหฤทัย โดยพระองค์สิ้นพระชนม์ลงเมื่อวันที่ 13 พฤษภาคม 2500 จากอุบัติเหตุทางรถยนต์ ต่อมาในปี 2517 พระชายาของพระองค์พร้อมด้วยพระโอรสทั้ง 3 พระองค์ ถูกควบคุมพระองค์ ยกเว้นเจ้าชายดาวิด และเจ้าชายทัฟฟารีซึ่งทรงศึกษา ณ โรงเรียนในต่างประเทศ หลังจากถูกคุมขังเป็นเวลานานและทรงถูกใช้ความรุนแรง เจ้าหญิงซาร่าได้รับการปล่อยพระองค์จากระบอบเดิร์กพร้อมกับสมาชิกเจ้านายพระราชวงศ์ฝ่ายใน (สตรี) อีกหลายพระองค์ ในปี 2532 พระโอรสทั้ง 3 จึงถูกปล่อยพระองค์ออกมาเช่นกัน ซึ่งก่อนหน้าวันที่จะปล่อยตัวนั้น เจ้าชายดาวิด ถูกฆ่าตายที่บ้านพักส่วนพระองค์ใน สวิตเซอร์แลนด์ หลังจากการล่มสลายของระบอบเดิร์ก เจ้าหญิงซาราและพระโอรสของพระองค์ก็ได้รับอนุญาตให้เสด็จไปต่างประเทศได้ และหลังจากหลายปีที่ประทับอยู่ใน ลอนดอน จึงได้เสด็จกลับมาและดำรงพระชนม์ใน แอดดิสอาบาบา
ลิงก์

https://www.britannica.com/biography/Haile-Selassie-I
https://www.bbc.com/news/uk-england-somerset-36211381
เจ้าชายอดัลแบร์โต ดยุกแห่งแบร์กาโม

| เจ้าชายอดัลแบร์โตแห่งซาวอย |
| --- | --- |
ฮิสรอยัลไฮเนส

ดยุกแห่งแบร์กาโม

ประสูติ: 19 มีนาคม พ.ศ. 2441 ตูริน อิตาลี
สิ้นพระชนม์: 15 ธันวาคม พ.ศ. 2525 (84 ปี) 
ราชวงศ์: ราชวงศ์ซาวอย
พระบิดา: เจ้าชายโทมัส ดยุกแห่งเจนัว
พระมารดา: เจ้าหญิงอิซาเบลลาแห่งบาวาเรีย
เจ้าชายอดัลแบร์โต ดยุกแห่งแบร์กาโม (อังกฤษ: Prince Adalberto, Duke of Bergamo) ประสูติเมื่อวันที่ 19 มีนาคม 2441 ณ ตูริน ทรงเป็นพระบุตรลำดับที่ 4 และพระโอรสลำดับที่ 2 ใน เจ้าชายโทมัส ดยุกแห่งเจนัว และ เจ้าหญิงอิซาเบลลาแห่งบาวาเรีย เมื่อวันที่ 22 กันยายน 2477 พระองค์ได้รับพระราชทานพระอิสริยยศที่ ดยุกแห่งแบร์กาโม ต่อมาเมื่อพระองค์ทรงเจริญพระชันษามากขึ้นจนสามารถรับราชการทางทหารได้ ทรงกลายเป็นทหารยศนายพลแห่งกองทัพอิตาลี โดยทรงนำทัพไปสู้รบในเทือกเขามอนเตโล เมือกเขาสำคัญของประเทศ และทรงนำทัพสู้รบอีกครั้งในสงครามอิตาลี-อะบิสซิเนียครั้งที่สอง
เมื่อประเทศอิตาลีเข้าร่วมสงครามโลกครั้งที่สอง พระองค์ทรงกลายเป็นผู้บังคับบัญชาการของกองทัพ โดยเมื่อหลังจากเสร็จสงครามแล้ว พระองค์ได้ออกจากราชการและเสด็จไปพำนักในพระตำหนักส่วนพระองค์ พระองค์ไม่เสกสมรสจึงไม่มีพระบุครสืบตำแหน่ง และสิ้นพระชนม์ลงเมื่อวันที่ 15 ธันวาคม 2525 สิริพระชันษา 84 ปี
เจ้าชายวัลเดอมาร์แห่งเชาม์บวร์ค-ลิพเพอ

เจ้าชายวัลเดอมาร์แห่งเชาม์บวร์ค-ลิพเพอ (อังกฤษ: Prince Waldemar of Schaumburg-Lippe) ประสูติเมื่อวันที่ 19 ธันวาคม ค.ศ. 1940 เป็นพระโอรสพระองค์รองใน เจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสกับ แอนน์ รีส โจฮันสัน เมื่อวันที่ 10 กันยายน ค.ศ. 1977 ซึ่งทั้ง 2 ทรงพบกันในงานวันเฉลิมพระชนมพรรษา 37 พรรษาของ สมเด็จพระราชินีนาถมาร์เกรเธอที่ 2 แห่งเดนมาร์ก โดยมีพระธิดา 1 องค์ คือ
เจ้าหญิงเอเลโอโนเรอแห่งเชาม์บวร์ค-ลิพเพอ
โดยทรงหย่ากับพระชายาพระองค์แรกเมื่อปี ค.ศ. 2001 และในปีเดียวกัน ทรงเสกสมรสกับ คาริน กุลแมน ถัดมาในปี ค.ศ. 2002 ก็หย่ากัน และเสกสมรสในปีเดียวกันกับ รูท เชนิเวส และหย่าในปี ค.ศ. 2003 และเสกสมรสครั้งที่ 4 กับบ เกอร์เทราด์ วากเนอร์-สกอพพอล เมื่อปี ค.ศ. 2008 ณ พระราชวังสอครตพอล ในเวียนนา และทรงรับโอรสคนใหญ่ของพระชายาเป็นพระบุตรบุญธรรมนามว่า
มาริโอ แม็กซ์ โอลิเวอร์
พระองค์ทรงปรากฏพระองค์ในรายการโทรทัศน์ ดัตช์ และ ฮอลแลนด์: นั่นคือรายการ Prins Zoekt Vrouw ในปี ค.ศ. 2010 ทรงได้เป็นเจ้าภาพ Astro ซึ่งเป็นทีวีในรายการทอล์คโชว์ของพระองค์เอง และได้ปรากฏพระองค์ในรายการโทรทัศน์ของอเมริกา รายการMillionaire Matchmakerในปี ค.ศ. 2015
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
เจ้าชายวัลเดมาร์แห่งเดนมาร์ก

| เจ้าชายวัลเดมาร์แห่งเดนมาร์ก |
| --- | --- |

เจ้าชายแห่งเดนมาร์ก
ประสูติ: 27 ตุลาคม ค.ศ. 1858(1858-10-27)
สิ้นพระชนม์: 14 มกราคม ค.ศ. 1939(1939-01-14) (80 ปี)
พระชายา: เจ้าหญิงมารีแห่งออร์เลอ็อง
พระบุตร: เจ้าชายออเกอ เคานต์แห่งโรเซินบอร์ก เจ้าชายแอกเซิลแห่งเดนมาร์ก เจ้าชายเอริก เคานต์แห่งโรเซินบอร์ก เจ้าชายวิกโก เคานต์แห่งโรเซินบอร์ก เจ้าหญิงมาร์กาเร็ตแห่งเดนมาร์ก
ราชวงศ์: กลึคสบวร์ก
พระราชบิดา: พระเจ้าคริสเตียนที่ 9 แห่งเดนมาร์ก
พระราชมารดา: ลูอีเซอแห่งเฮ็สเซิน-คัสเซิล
เจ้าชายวัลเดมาร์แห่งเดนมาร์ก (อังกฤษ: Prince Valdemar of Denmark) พระราชโอรสพระองค์สุดท้อง ใน พระเจ้าคริสเตียนที่ 9 แห่งเดนมาร์ก กับ สมเด็จพระราชินีลูอีเซอแห่งเดนมาร์ก พระองค์เสกสมรสกับ เจ้าหญิงมารีแห่งออร์เลอ็อง รับพระราชทานพระอิสริยยศเป็น เจ้าหญิงแห่งเดนมาร์ก พระชายา มีพระบุตรร่วมกัน 5 พระองค์ ทั้งนี้ พระองค์ทรงเป็นพระราชอัยกา(ตา)ใน สมเด็จพระราชินีอานาแห่งโรมาเนีย ซึ่งเป็นพระราชธิดาใน เจ้าหญิงมาร์กาเร็ตแห่งเดนมาร์ก พระธิดาพระองค์สุดท้องในพระองค์ และด้วยทรงเป็นพระอนุชาใน อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) จึงทรงดำรงพระสถานะเป็นพระราชมาตุลา (น้าชาย) ใน จักรพรรดินิโคลัสที่ 2 แห่งรัสเซีย และ สมเด็จพระเจ้าจอร์จที่ 5 แห่งสหราชอาณาจักร
เจ้าชายวัลเดมาร์เคยได้รับการทูลเกล้าถวายราชบัลลังก์ของบัลแกเรียและนอร์เวย์จากพระราชบิดา แต่พระองค์ทรงปฏิเสธ
พระองค์พร้อมด้วย พระเจ้าคริสเตียนที่ 9 แห่งเดนมาร์ก สมเด็จพระบรมชนกนาถ
เจ้าชายวัลเดมาร์ และ พระบาทสมเด็จพระจุลจอมเกล้าเจ้าอยู่หัว แห่ง ประเทศไทย
ตราอาร์มประจำพระองค์ ตั้งแต่ปี 2362-2446
พระฉายาลักษณ์ อเล็กซานดราแห่งเดนมาร์ก พร้อมด้วยพระอนุชาพระองค์เล็ก เจ้าชายวัลเดมาร์
พระฉายาลักษณ์ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) พร้อมด้วยพระราชโอรส จักรพรรดินิโคลัสที่ 2 แห่งรัสเซีย และ พระอนุชา เจ้าชายวัลเดมาร์
พระบรมฉายาลักษณ์เหล่าพระราชบุตรใน พระเจ้าคริสเตียนที่ 9 แห่งเดนมาร์ก เรียงจากซ้าย พระเจ้าจอร์จที่ 1 แห่งกรีซ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) อเล็กซานดราแห่งเดนมาร์ก สมเด็จพระเจ้าเฟรเดอริกที่ 8 แห่งเดนมาร์ก เจ้าหญิงไธราแห่งเดนมาร์ก (พ.ศ. 2396-2476) และ เจ้าชายวัลเดมาร์แห่งเดนมาร์ก
เจ้าชายมานูเอลแห่งบาวาเรีย

เจ้าชายมานูเอลแห่งบาวาเรีย (อังกฤษ: His Royal Highness Prince Manuel of Bavaria) ประสูติเมื่อวันที่ 27 ธันวาคม 2515 เป็นพระโอรสพระองค์ใหญ่ใน เจ้าชายเลโอปอล์ดแห่งบาวาเรีย กับ เออซูลาร์ เออคิเมน พระองค์ประสูติก่อนพระบิดาและพระมารดาจะเสกสมรสกัน 5 ปี ถึงแม้ว่าภายหลังที่พระบิดาและพระมารดาเสกสมรสกันแล้ว แต่พระองค์และพระอนุชาและพระขนิษฐาอีก 3 พระองค์ก็ทรงถูกละเว้นในการสืบทอดตำแหน่งประมุขแห่งราชวงศ์บาวาเรีย และเมื่อวันที่ 3 มีนาคม 2542 เจ้าชายฟรันซ์ ดยุกแห่งบาวาเรีย พระประมุขพระองค์ปัจจุบันแห่งราชวงศ์บาวาเรีย ยอมรับการเสกสมรสของพระองค์กับ เจ้าหญิงอันนาแห่งบาวาเรีย พระชายา ซึ่งภายหลังการเสกสมรสนั้น พระบุตรยังเป็นที่ถกเถียงในการสืบทอดตำแหน่งในอนาคต
เจ้าชายมานูเอลแห่งบาวาเรีย ทรงจบการศึกษาจากมหาวิทยาลัยโคลัมเบีย และทรงได้รับการถวายปริญญาเอกจากมหาลัยแห่งนี้ ปัจจุบันทรงเป็นนักวิจัยเรื่องโรคหัวใจ
เสกสมรส

พระองค์ทรงเสกสมรสกับ เจ้าหญิงอันนาแห่งบาวาเรีย  ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
เจ้าชายเลโอปอลด์
เจ้าหญิงเอวา
เจ้าชายกาเบรียล
เจ้าชายอะเมเดโอ ดยุกที่ 5 แห่งออสตา

เจ้าชายอะเมเดโอ ดยุกที่ 5 แห่งโอสตา (อังกฤษ: His Royal Highness Prince Amedeo, 5th Duke of Aosta) เป็นพระโอรสเพียงพระองค์เดียวในเจ้าชายไอโมน ดยุกที่ 4 แห่งโอสตา และเจ้าหญิงไอรีน ดัชเชสแห่งโอสตา พระมารดาของพระองค์ เป็นพระราชธิดาในสมเด็จพระราชาธิบดีคอนสแตนตินที่ 1 แห่งกรีซ กับเจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 5 แห่งโอสตา พระองค์เสกสมรสจำนวน 2 ครั้ง มีพระบุตร 3 พระองค์ ทั้งนี้พระองค์ยังเป็นพระบิดาใน เจ้าชายไอโมน ดยุกแห่งอาพูเลีย
เจ้าชายอัชวินแห่งลิพเพอ-บีสเตอร์เฟลด์

เจ้าชายอัชวินแห่งลิพเพอ-บีสเตอร์เฟลด์ (อังกฤษ: Prince Aschwin of Lippe-Biesterfeld) ประสูติเมื่อวันที่ 13 มิถุนายน 2457 ณ จักรวรรดิเยอรมัน เป็นพระโอรสพระองค์เล็กใน เจ้าชายแบร์นฮาร์ดแห่งลิพเพอ (ค.ศ. 1872–1934) กับ อาร์มการ์ด ฟอน แครม เป็นพระอนุชาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระราชปิตุลา (อาชาย) ในสมเด็จพระราชินีนาถเบียทริกซ์แห่งเนเธอร์แลนด์ พระองค์และพระเชษฐานั้นประสูติมาพร้อมกับราชสกุล บีสเตอร์เฟลด์ เมื่อ อดอล์ฟ ฮิตเลอร์เข้ามามีอำนาจในเยอรมันมากขึ้น พระองค์ทรงสนับสนุนนาซี และกลายเป็นเจ้าหน้าที่อย่างเปิดเผย ในช่วงสงคราม พระองค์ศึกษาในศิลปะเอเชียตะวันออก ในเดือนพฤศจิกายนปี พ.ศ. 2485 ทรงได้รับปริญญาเอกที่มหาวิทยาลัยเบอร์ลิน ทรงเขียนภาพจิตรกรรมจีนไผ่และหิน แล้วทรงงานที่กรมภาพเขียนของพิพิธภัณฑ์ศิลปะเอเชียตะวันออกในเมืองโคโลญ
ในปี 2488 ทรงออกจากหน่วยเยอรมนและทรงทำงานในฐานะผู้ช่วยวิจัยในนิวยอร์กในปี 2492 ภาควิชาฟาร์อีสท์ของพิพิธภัณฑ์ศิลปะเมโทรโพลิน จนเกษียณในปี 2516 ในช่วงหลายปีที่ผ่านมา บทความเกี่ยวกับภาพวาดจีนและประติมากรรมพุทธศาสนาจากใต้และตะวันออกเฉียงใต้ของพระองค์นั้น ถูกเผยแพร่อย่างมาก
เมื่อวันที่ 11 กันยายน พ.ศ. 2494 เจ้าชายอัชวินได้แต่งงานกับ ซีโมน อาร์นอตซ์ ในกรุงลอนดอน เธอเป็นชาวฝรั่งเศสและเคยแต่งงานกับ กอทท์ฟรีด อดัม วอลรัส ฟอน วัลเธอดอฟ โดยมีบุตร 2 คน คือ สเตฟาน ฟอน วัลเธอดอฟ และ ไธโล ฟอน วัลเธอดอฟ โดยพระองค์และซ๊โมนไม่มีพระบุตรร่วมกัน
พระองค์เป็นพระบิดาทูลหัวให้กับ เจ้าชายคอนสตันตินแห่งเนเธอร์แลนด์ ต่อมาพระองค์ประชวรโดยโรคพาร์กินสัน และสิ้นพระชนม์เมื่อวันที่ 14 พฤษภาคม 2531 สิริพระชันษา 73 ชันษา
เจ้าชายมูลัย อิสมาอิล

| เจ้าชายมูลัย อิสมาอิล |
| --- | --- |
 อิสมาอิล
เจ้าชายแห่งโมร็อกโก
ประสูติ: 7 พฤษภาคม พ.ศ. 2524 (43 ปี) เบรุต เลบานอน
พระชายา: อนิซาห์ เลมูไน
พระบุตร: มูลัย อุบดัลลาห์ ลัลลา อิชฮา ลัลลา ฮัลลา ลัลลา อซินา
ราชวงศ์: อะลาวีย์
พระบิดา: เจ้าชายมูลัย อับดัลลาห์
พระมารดา: เจ้าหญิงลัลลา ลาเมีย
เจ้าชายมูลัย อิสมาอิล (อังกฤษ: Prince Moulay Ismail of Morocco) ประสูติเมื่อวันที่ 7 พฤษภาคม 2524 ณ เบรุต เป็นพระโอรสพระองค์เล็กใน เจ้าชายมูลัย อับดัลลาห์ กับ เจ้าหญิงลัลลา ลาเมีย เป็นพระราชนัดดาใน สมเด็จพระราชาธิบดีโมฮัมเหม็ดที่ 5 แห่งโมร็อกโก เป็นพระราชภาติยะใน สมเด็จพระราชาธิบดีฮะซันที่ 2 แห่งโมร็อกโก เป็นพระญาติชั้นที่ 1 ใน สมเด็จพระราชาธิบดีโมฮัมเหม็ดที่ 6 รัชกาลปัจจุบัน ปัจจุบันทรงอยู่ในลำดับที่ 5 ในการสืบราชบัลลังก์โมร็อกโก พระมารดาของพระองค์เป็นธิดาของ ราอัด อัล ชอห์น นายกรัฐมนตรีคนแรกของเลบานอน
เสกสมรส

พระองค์ทรงเสกสมรสกับ อนิซาห์ เลมูไน เมื่อวันที่ 25 กันยายน 2552 มีพระบุตรดังนี้
มูลัย อุบดัลลาห์
ลัลลา อิชฮา
ลัลลา ฮัลลา
ลัลลา อซินา
เจ้าชายมูลัย อิสมาอิล ทรงงานในธุรกิจเกี่ยวกับคอมพิวเตอร์โดยชื่อว่า เทโอรา โดยมีหุ้นในพระองค์ 35% และยังทรงงานในบริษัท เกียมอเตอร์ คอร์ปอเรชั่น ของโมร็อกโก และยังมีแฟรนไชส์ร้านอาหารในอาหรับ หลายที่ ในขณะที่งานในพระราชวงศฺ์ ทรงเป็นองค์ประธานในมูลนิธิคนจนของประเทศ
เจ้าชายอาตา

เจ้าชายอาตา (อังกฤษ: Prince Ata)  ทรงเป็นพระราชโอรสพระองค์เล็กใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระภคินีและพระเชษฐาร่วมพระอุทรคือ เจ้าหญิงลาตูฟูอิเปกา ตูกูอาโฮ กับ เจ้าชายตูโปอูโตอา อูลูกาลาลา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 4
เจ้าชายอาตาอุลโฟแห่งออร์เลอ็อง

ตราอาร์มประจำพระองค์
เจ้าชายอาตาอุลโฟแห่งออร์เลอ็อง (อังกฤษ: Prince Ataúlfo of Orléans) ประสูติเมื่อวันที่ 20 ตุลาคม ค.ศ. 1913 เป็นพระโอรสองค์เล็กใน อินฟันเตอังฟองซู ดยุกแห่งกัลลิเอรา และ เจ้าหญิงเบียทริซแห่งซัคเซิน-โคบวร์คและโกทา พระอนุชาใน อินฟันเตอัลวาโร ดยุกแห่งกัลลิเอรา พระบิดาของพระองค์ทรงสืบเชื้อสายมาจาก พระเจ้าหลุยส์-ฟีลิปที่ 1 แห่งฝรั่งเศส เป็นพระราชปนัดดาใน 3 พระมหากษัตริย์ คือ จักรพรรดิอะเลคซันดร์ที่ 2 แห่งรัสเซีย สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน พระองค์จึงมีสิทธิ์ในการสืบราชบัลลังก์สหราชอาณาจักร เมื่อแรกประสูติ พระองค์และ เจ้าชายอาลอนโซแห่งออร์เลอ็อง พระเชษฐาพระองค์รอง ดำรงพระอิสริยยศ เจ้าชายแห่งออร์เลอ็อง ต่างจาก อินฟันเตอัลวาโร ดยุกแห่งกัลลิเอรา พระเชษฐาพระองต์โต ที่ดำรงพระอิสริยยศ อินฟันเตแห่งสเปน เนื่องจากต้องทรงสืบตำแหน่งของพระบิดา พระองค์ยังมีศักดิ์เป็นพระอัยกา (ปู่) ใน อังฟองซู เด ออร์เลอ็อง-บูร์บง ดยุกแห่งกัลลิเอรา คนปัจจุบัน พระองค์มิเสกสมรส และ สิ้นพระชนม์เมื่อวันที่ 8 ตุลาคม ค.ศ. 1974 พระชันษา 60 ปี ณ มาลากา
เจ้าชายออเกอ เคานต์แห่งโรเซินบอร์ก

| เจ้าชายออเกอ เคานต์แห่งโรเซินบอร์ก |
| --- | --- |

เคานต์แห่งโรเซินบอร์ก
ประสูติ: 10 มิถุนายน พ.ศ. 2430 โคเปนเฮเกน ประเทศเดนมาร์ก
สิ้นพระชนม์: 9 กุมภาพันธ์ พ.ศ. 2483 (52 ปี) ทาซา ประเทศโมร็อกโก
ชายา: มาทิลดา คัลวี เด คอนติ ดิ แบร์โกโล
โอรสหรือธิดา: เคานต์วัลเดมาร์แห่งโรเซินอบร์ก
ราชวงศ์: กลึคสบวร์ก
พระบิดา: เจ้าชายวัลเดมาร์แห่งเดนมาร์ก
พระมารดา: เจ้าหญิงมารีแห่งออร์เลอ็อง
เจ้าชายออเกอ เคานต์แห่งโรเซินบอร์ก (อังกฤษ: His Highness Prince Aage, Count of Rosenborg) (เดิม:เจ้าชายออเกอแห่งเดนมาร์ก) ประสูติเมื่อวันที่ 10 มิถุนายน 2430 ทรงเป็นพระโอรสพระองค์ใหญ่ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก พระญาติชั้นแรกใน จักรพรรดินิโคลัสที่ 2 แห่งรัสเซีย และ สมเด็จพระเจ้าจอร์จที่ 5 แห่งสหราชอาณาจักร และยังเป็นพระมาตุลา (ลุงฝ่ายแม่) ใน สมเด็จพระราชินีอานาแห่งโรมาเนีย ชีวิตในวัยหนุ่มของพระองค์นั้น ทรงเป็นเจ้าชายมากรัก ทรงเคยคบหากับ มารี โบนาปาร์ต พระชายาใน เจ้าชายจอร์จแห่งกรีซและเดนมาร์ก พระญาติร่วมพระราชวงศ์ และพระสหายของพระบิดา แต่ดูเหมือนว่าเจ้าชายจอร์จจะคัดค้านแต่มิได้ทรงรู้สึกใส่พระทัยกับเรื่องนี้ ในปี 2452 พระองค์ทรงเข้าร่วมกองทัพเดนมาร์ก และในปี พ.ศ. 2456 ก็ได้ขึ้นยศร้อยโท ในช่วงสงครามโลกครั้งที่ 1 ทรงทำหน้าที่เป็นผู้สังเกตการณ์ในอิตาลี เป็นเวลาหนึ่งปี และเมื่อเสด็จกลับประเทศเดนมาร์ก จึงได้รับการแต่งตั้งดป็นกัปตันเรือ
พระองค์ทรงเสกสมรสกับมาทิลดา คัลวี เด คอนติ ดิ แบร์โกโล (17 กันยายน พ.ศ. 2428 - 16 ตุลาคม พ.ศ. 2492) ธิดาของคาร์โล จอร์โจ ลอเรนโซ คาลวี เคานต์ดิแบร์โกโลที่ 5 กับ บารอเนส อันนา กุยโดโบโน คัลวัลชินี โรเอโร ซาน เซเวริโน ทรงเสกสมรสที่เมืองตูริน เมื่อวันที่ 1 กุมภาพันธ์ พ.ศ. 2457 สองวันต่อมา ทรงสละตำแหน่งในการสืบราชบัลลังก์เดนมาร์ก และสละพระอิสริยยศ "เจ้าชายแห่งเดนมาร์ก" และด้วยพระราชอำนาจของกษัตริย์เดนมาร์ก พระองค์ทรงรับการเฉลิมพระยศ เจ้าชายออเกอ เคานต์แห่งโรเซินบอร์ก ในวันที่ 5 กุมภาพันธ์ พ.ศ. 2457 ทรงมีโอรส 1 ท่าน คือ
เคานต์วัลเดมาร์ อเล็กซานเดอร์ เกออร์ก ลุยจิ มาเรีย เคานต์แห่งโรเซนบอร์ก (3 มกราคม พ.ศ. 2458 - 1 เมษายน พ.ศ. 2538)
พระองค์เองทรงอยู่ในพระราชวงศ์ที่ได้รับการเสนอพระนามรับตำแหน่งพระมหากษัตริย์ฟินแลนด์ ในปี 2461 พระองค์ตรัสกับ กุสตาฟ อิดมัน เอกอัครราชทูตฟินแลนด์ประจำเดนมาร์ก ว่า เมื่อเสด็จเยือนโคเปนเฮเกน ในเดือนกันยายน พ.ศ. 2461 นายพลชาวฟินแลนด์ คาร์ล กุสตาฟ เอมิล มันเนอร์ไฮม์ ได้สอบถามเกี่ยวกับความเต็มใจที่จะรับตำแหน่งนี้ ว่า ทรงยอบรับ
ในปี 2465 ทรงได้รับพระบรมราชานุญาตจากพระมหากษัตริย์แห่งเดนมาร์ก โดยอ้างตามที่กฎหมายเดนมาร์กกำหนด ให้พ้นจากกองทัพเดนมาร์กเพื่อทรงเข้าร่วมกับกองทัพฝรั่งเศส หลังจากการเจรจาระหว่างรัฐบาลเดนมาร์ก และ ฝรั่งเศส ทรงเข้าสู่กองทหารโดยมียศกัปตัน ทรงถูกเชิญองค์ไปยังโมร็อกโก ทรงเป็นทหารของฝรั่งเศสใน สงครามริฟ ภายในหนึ่งปีของการเข้าร่วมกองทัพฝรั่งเศส ทรงได้รับ เครื่องอิสริยาภรณ์เลฌียงดอเนอร์ หลังจากถูกยิงที่พระเพลาซ้าย (ขาซ้าย) ในช่วง 17 ปีของพระองค์ในกองพันทหารฝรั่งเศส ทรงได้รับยศพันโท
พระองค์สิ้นพระชนม์ด้วยโรคเยื่อหุ้มพระปัปผาสะ (ปอด)อักเสบ ในทาซา ประเทศโมร็อกโก เมื่อวันที่ 9 กุมภาพันธ์ พ.ศ. 2483 และทรงถูกฝังพระศพไว้ที่กองบัญชาการกองทหารประเทศฝรั่งเศสที่ ซิดิ เบล อับเบส ประเทศแอลจีเรีย
พระราชวังสีเหลือง สถานที่ประทับในวัยเยาว์ของพระองค์
เจ้าชายออเกอ ฉลองพระองค์ในชุดทหารต่างด้าวของฝรั่งเศส (กองทหารต่างด้าวฝรั่งเศส)
เจ้าชายมูฮัมหมัด บิน เฏาะลาล

| เจ้าชายมูฮัมหมัด บิน เฏาะลาล |
| --- | --- |
 มูฮัมหมัด บิน เฏาะลาล

เจ้าชายแห่งฮัชไมต์จอร์แดน
ประสูติ: 2 ตุลาคม พ.ศ. 2483 อัมมาน ประเทศจอร์แดน
สิ้นพระชนม์: 29 เมษายน พ.ศ. 2564 (80 ปี)
พระชายา: เจ้าหญิงฟาร์ยา อัล-มูฮัมหมัด
พระบุตร: เจ้าชายเฏาะลาล บิน มูฮัมหมัด เจ้าชายกาห์ซี บิน มูฮัมหมัด
ราชวงศ์: ราชวงศ์อัชไมต์
พระราชบิดา: สมเด็จพระเจ้าเฏาะลาลแห่งจอร์แดน
พระราชมารดา: สมเด็จพระราชินีไซน์ อัล-ชาราฟ เฏาะลาลแห่งจอร์แดน
เจ้าชายมูฮัมหมัด บิน เฏาะลาล (อังกฤษ: Prince Muhammad bin Talal) เป็นพระราชโอรสพระองค์ที่ 2 ใน สมเด็จพระเจ้าเฏาะลาลแห่งจอร์แดน กับสมเด็จพระราชินีไซน์ อัล-ชาราฟ เฏาะลาลแห่งจอร์แดน เป็นพระราชอนุชาใน สมเด็จพระราชาธิบดีฮุสเซนแห่งจอร์แดน เป็นพระราชปิตุลา(อาชาย) ใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ นางฟาร์ยา (ภายหลัง :เจ้าหญิงฟาร์ยา อัล มูฮัมหมัด) มีพระโอรส 2 พระองค์ คือ
เจ้าชายเฏาะลาล บิน มูฮัมหมัด
เจ้าชายกาห์ซี บิน มูฮัมหมัด
เครื่องราชอิสริยาภรณ์

เดนมาร์ก : Grand Cross of the Order of the Dannebrog
เอธิโอเปีย : Grand Cross of the Order of the Queen of Sheba
ฝรั่งเศส : Grand Cross of the Order of National Merit
อิตาลี : Grand Cross of the Order of Merit of the Republic - 26/11/1983
ญี่ปุ่น : Grand Cordon of the Order of the Rising Sun - 1978
มาเลเซีย : Honorary Grand Commander of the Order of the Defender of the Realm - 24/4/1965
โมร็อกโก : Grand Cordon of the Order of Muhammad
ซาอุดีอาระเบีย : Order of Abdulaziz al Saud
ไต้หวัน : Grand Cordon of the Order of the Brilliant Star of Taiwan
สหราชอาณาจักร : Knight Grand Cross of the Royal Victorian Order (GCVO) - 1984
↑  Quirinal
↑  "Senarai Penuh Penerima Darjah Kebesaran, Bintang dan Pingat Persekutuan Tahun 1965" (PDF). คลังข้อมูลเก่าเก็บจากแหล่งเดิม (PDF)เมื่อ 2018-09-28. สืบค้นเมื่อ 2017-07-11.
เจ้าชายมัคส์ เอมานูเอ็ลแห่งทวร์นและทักซิส (2478 - 2563)

เจ้าชายมัคส์ เอมานูเอ็ลแห่งทวร์นและทัคซิส (อังกฤษ: Prince Max Emanuel of Thurn and Taxis; ประสูติ 7 กันยายน ค.ศ. 1935) เป็นพระโอรสเพียงพระองค์เดียวใน เจ้าชายราฟาเอล แรนีแยแห่งทวร์นและทัคซิส กับ เจ้าหญิงมาร์กาเร็ตแห่งทวร์นและทัคซิส เป็นพระญาติใน อัลแบร์ท เจ้าชายที่ 12 แห่งทวร์นและทัคซิส ทั้งนี้ ทรงดำรงพระอิสริยยศเป็นรัชทายาทลำดับที่ 1 ในการสืบตำแหน่ง เจ้าชายพระประมุขแห่งทวร์นและทัคซิส
เสกสมรส

มัคส์ทรงเสกสมรสครั้งแรกกับ มาเรีย ฟอน โพเช ต่อมาได้หย่ากัน ทรงเสกสมรสอีกครั้งกับคริสทา อิงเงอบอร์ค เมื่อวันที่ 14 มีนาคม ค.ศ. 1973 และพิธีทางศาสนาเมื่อวันที่ 15 มีนาคม ปีเดียวกัน นางคริสทา อิงเงอบอร์ค รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
เจ้าชายฮูแบร์ทุส ราฟาเอล
เจ้าชายฟิลลิพ กาบรีเอล
แหล่งข้อมูลอื่น

A photograph of Max Emanuel (center) with his family
เจ้าชายรัสโซแห่งบาวาเรีย

เจ้าชายรัสโซแห่งบาวาเรีย (อังกฤษ: Prince Rasso of Bavaria) ประสูติเมื่อวันที่ 24 พฤษภาคม 2469 เป็นพระโอรสพระองค์เล็กใน เจ้าชายฟรันซ์แห่งบาวาเรีย กับ เจ้าหญิงอิซาเบลลา อันโทเนียแห่งครอย
เสกสมรส

เจ้าชายรัสโซแห่งบาวาเรีย ทรงเสกสมรสกับ เจ้าหญิงเตเรซาแห่งบาวาเรีย เมื่อวันที่ 17 ตุลาคม 2498 มีพระบุตร 7 พระองค์ คือ
เจ้าหญิงมาเรีย เทเรเซีย
เจ้าชายฟรันซ์-โจเซฟแห่งบาวาเรีย
เจ้าหญิงเอลิซาเบธ
เจ้าชายโวล์ฟกัง
เจ้าหญิงเบเนดิกตา
เจ้าชายคริสตอฟ
จิเซลา มาร์เกรวีนแห่งไมเซิน
เจ้าชายรัสโซแห่งบาวาเรีย สิ้นพระชนม์ลงเมื่อวันที่ 12 กันยายน 2554 สิริพระชันษา 85 ปี
เจ้าชายฟร็องซัว เคานต์แห่งเคลมอนต์

เจ้าชายฟร็องซัว เคานต์แห่งเคลมอนต์ (อังกฤษ: Prince François, Count of Clermont)
พระประวัติ

เจ้าชายฟร็องซัว เคานต์แห่งเคลมอนต์ ประสูติเมื่อวันที่ 7 กุมภาพันธ์ พ.ศ. 2504 ณ ประเทศฝรั่งเศส เป็นพระบุตรพระองค์ที่ 2 และพระโอรสพระองค์แรกใน  เจ้าชายอ็องรี เคานต์แห่งปารีส และ ดัชเชสมาเรีย-เทเรซาแห่งเวือร์ทเทิมแบร์ค พระชายาพระองค์แรก ทรงมีพระบิดามารดาทูลหัวคือ เจ้าชายอ็องรี เคานต์แห่งปารีส (พ.ศ. 2451–2542) พระอัยกา และ อาร์ชดัชเชสโรสแห่งออสเตรีย พระอัยยิกาฝั่งพระมาดา พระองค์ทรงเป็นรัชทายาทลำดับที่ 1 ในการสืบพระอิสริยยศ เคานต์แห่งปารีส ดยุกแห่งฝรั่งเศส แต่พระองค์ทรงมีพระโรคที่ติดมาแต่ครั้นประสูติ คือโรคท็อกโซพลาสมา ส่งผลให้มีความบกพร้องทางพระวรกาย และพระทัย ซึ่งเจ้าหญิงแบลนช์ พระขนิษฐาก็ประชวรด้วยโรคเดียวกับพระองค์
เมื่อวันที่ 30 ธันวาคม พ.ศ. 2560 เจ้าชายฌ็อง ดยุกแห่งเวนมอนต์ พระอนุชาได้แถลงการณ์ว่า เจ้าชายฟร็องซัว เคานต์แห่งเคลมอนต์ ได้สิ้นพระชนม์ลงอย่างสงบแล้ว สิริพระขันษา 56 ปี โดยสาเหตุของการสิ้นพระชนม์นั้นมาจากอาการป่วยของโรคนั่นเอง
ฝังพระศพ

เจ้าชายอ็องรี เคานต์แห่งปารีส ดยุกแห่งฝรั่งเศส ประมุขพระราชวงศ์ออร์เลอ็องแห่งฝรั่งเศส พร้อมด้วยเจ้าหญิงมิคาเอล่า เคานต์เตสแห่งปารีส พระชายา พร้อมด้วยสมาชิกพระราชวงศ์ออร์เลอองส์ของฝรั่งเศส เสด็จไปในการพิธีพระศพ เจ้าชายฟร็องซัว เคานต์แห่งเคลมอนต์ พระโอรส ซึ่งสิ้นพระชนม์เมื่อวันที่ 30 ธันวาคม พ.ศ. 2560 ที่ผ่านมา สิริพระชันษา 56 ปี พิธีพระศพจัดขึ้น ณ วิหารหลวงประจำพระราชวงศ์ออร์เลอ็อง เมืองเดรอซ์ สาธารณรัฐฝรั่งเศส
| ด ค กเจ้าชายแห่งออร์เลอ็อง |
| --- | --- | --- |
| รุ่นที่ 1 |  เจ้าชายฟิลิปที่ 1 ดยุกแห่งออร์เลอ็อง^  |  |
| รุ่นที่ 2 |  Prince Philippe Charles, Duke of Valois^  Prince Alexandre Louis, Duke of Valois^  เจ้าชายฟิลิปที่ 2 ดยุกแห่งออร์เลอ็อง^  |  |
| รุ่นที่ 3 |  Louis I, Duke of Orléans^  |  |
| รุ่นที่ 4 |  เจ้าชายหลุยส์ ฟิลิปที่ 1 ดยุกแห่งออร์เลอ็อง^  |  |
| รุ่นที่ 5 |  เจ้าชายหลุยส์ ฟิลิปที่ 2 ดยุกแห่งออร์เลอ็อง^  |  |
| รุ่นที่ 6 |  พระเจ้าหลุยส์-ฟีลิปที่ 1 แห่งฝรั่งเศส^  Prince Antoine Philippe, Duke of Montpensier^  Prince Louis Charles, Count of Beaujolais^  |  |
| รุ่นที่ 7 |  Ferdinand Philippe, Prince Royal of France and Duke of Orléans  Prince Louis, Duke of Nemours  François, Prince of Joinville  Prince Charles, Duke of Penthièvre^  Prince Henri, Duke of Aumale  Prince Antoine, Duke of Montpensier  |  |
| รุ่นที่ 8 |  Prince Philippe, Count of Paris  Prince Robert, Duke of Chartres  Gaston, Count of Eu and Prince Imperial Consort of Brazil  Prince Ferdinand, Duke of Alençon  Prince Pierre, Duke of Penthièvre  Louis, Prince of Condé  Prince Henri, Duke of Guise  Prince François, Duke of Guise  Prince François Louis, Duke of Guise  Prince Fernando  Prince Felipe  Prince Antonio, Duke of Galliera  Prince Luis  |  |
| รุ่นที่ 9 |  Prince Philippe, Duke of Orléans  Prince Charles  Prince Jacques  Prince Ferdinand, Duke of Montpensier  Prince Robert  Prince Henri  เจ้าชายจีนส์ ดยุกแห่งกุสซี  เจ้าชายเอ็มมานูเอล ดยุกแห่งเวนมอนต์  Prince Alfonso, Duke of Galliera  Prince Luis Fernando  |  |
| รุ่นที่ 10 |  เจ้าชายอ็องรี เคานต์แห่งปารีส  Prince Charles Philippe, Duke of Nemours  เจ้าชายอัลวาโร ดยุกแห่งกัลลิเอรา  เจ้าชายอาลอนโซ  เจ้าชายอาตาอุลโฟ  |  |
| รุ่นที่ 11 |  เจ้าชายอ็องรี เคานต์แห่งปารีส  เจ้าชายฟร็องซัวส์ ดยุกแห่งออร์เลอ็อง  เจ้าชายมิเชล เคานต์แห่งเอเวรอ  เจ้าชายฌัก ดยุกแห่งออร์เลอ็อง  เจ้าชายตีโบ เคานต์แห่งลามาร์เค  |  |
| รุ่นที่ 12 |  เจ้าชายฟร็องซัว เคานต์แห่งเคลมอนต์  เจ้าชายจีนส์ เคานต์แห่งปารีส  เจ้าชายโอโด ดยุกแห่งอ็องกูแลม  เจ้าชายชาลส์ ฟิลิปส์ ดยุกแห่งอ็องฌู  Prince François, Count of Dreux  เจ้าชายชาลส์ ฟิลิปส์ ดยุกแห่งอ็องฌู  เจ้าชายชาลส์ หลุยส์ ดยุกแห่งชาร์ท  เจ้าชายโฟลฌัก ดยุกแห่งอูมาเล  เจ้าชายรอแบร์ เคานต์แห่งลามาร์เค  Prince Louis Philippe  |  |
| รุ่นที่ 13 |  Prince Gaston  Prince Joseph  Prince Pierre  Prince Philippe  Prince Philippe, Duke of Valois  Prince Constantin  |  |
^never styled Prince of Orléans
เจ้าชายอุมัร บิน ฟัยศ็อล

| เจ้าชายอุมัร บิน ฟัยศ็อล |
| --- | --- |
 อุมัร บิน ฟัยศ็อล
เจ้าชายแห่งฮาชิมียะฮ์จอร์แดน
ประสูติ: 22 ตุลาคม พ.ศ. 2536 (31 ปี) อัมมาน ประเทศจอร์แดน
ราชวงศ์: ราชวงศ์ฮาชิมียะฮ์
พระบิดา: เจ้าชายไฟซาห์ บิน ฮุสเซน
พระมารดา: เจ้าหญิงอเลีย ทาบับ
เจ้าชายอุมัร บิน ฟัยศ็อล (อังกฤษ: Prince Omar bin Faisal) ประสูติเมื่อวันที่ 22 ตุลาคม 2536 ณ อัมมาน จอร์แดน เป็นพระโอรสพระองค์ที่ 2 และพระองค์แรกใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงอยู่ในลำดับที่ 4 ในการสืบราชบัลลังก์จอร์แดน
เจ้าชายวิลเฮ็ล์ม วิคทอร์แห่งปรัสเซีย

เจ้าชายวิลเฮ็ล์ม วิคทอร์แห่งปรัสเซีย (อังกฤษ: His Royal Highness Prince Wilhelm Victor of Prussia) ประสูติเมื่อวันที่ 15 กุมภาพันธ์ ค.ศ. 1919 ณ คีล ชเลสวิช-ฮ็อลชไตน์ ประเทศเยอรมนี เป็นพระโอรสพระองค์เล็กและพระองค์เดียวในเจ้าชายอาดัลแบร์ทแห่งปรัสเซีย (ค.ศ. 1884–1948) และเจ้าหญิงอเดลาอีเดอแห่งซัคเซิน-ไมนิงเงิน เป็นพระราชนัดดาในจักรพรรดิวิลเฮ็ล์มที่ 2 แห่งเยอรมนี และเป็นพระญาติชั้นที่ 1 ในเกออร์ค ฟรีดริช เจ้าชายแห่งปรัสเซีย มีพระเชษฐภคินี 2 พระองค์
เจ้าหญิงวิคโทรีอา มารีนา (Victoria Marina); สิ้นพระชนม์แรกคลอดเมื่อ 4 กันยายน ค.ศ. 1915
เจ้าหญิงวิคโทรีอา มารีนา (Victoria Marina); 11 กันยายน ค.ศ. 1917 – 21 มกราคม ค.ศ. 1981
จากการเสกสมรสของพระบิดาและพระมารดา ทำให้พระสถานะของพระองค์นั้นเป็นที่ถกเถียงว่า มีสิทธิ์ได้รับการสืบตำแหน่ง เจ้าชายพระประมุขแห่งราชวงศ์โฮเอินท์ซ็อลเลิร์น หรือไม่ ปัจจุบันพระองค์ทรงงานในด้านการทหารและการทูต